BankNordik prisvinder ved Creative Circle Award | BankNordik
BankNordik prisvinder ved Creative Circle Award
I fredags blev årets bedste kreative løsninger hyldet på Danmarks største kreative prisfest, Creative Circle. BankNordik vandt bronzeprisen i kategorien “Digital / Technology Driven Promo & Activation” for den såkaldte volapyk-knap på bankens danske hjemmeside.
Formålet med knappen er at give læserne mulighed for at anmelde uforståeligt sprog, hvis de falder over det på hjemmesiden, således at teksten kan blive omformuleret og dermed lettere at forstå. Knappen blev af dommerpanelet vurderet at være så opfindsom og vellykket, at bronzestatuetten tilfaldt BankNordik.
Volapyk-knappen er et af flere initiativer, som BankNordik har iværksat for at gøre det lettere for kunderne at forstå kommunikationen fra banken. Knappen kommer efter planen også på bankens grønlandske hjemmeside senere i år. Læs mere om knappen på www.volapykfri.nu.